stanford-oval/wikipedia huggingface dataset:
Hiutalepensaat

| Hiutalepensaat |
| --- | --- |

Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Malpighiales
Heimo::  Laipikkakasvit Phyllanthaceae
Tribus::  Phyllantheae
Alatribus::  Flueggeinae
Suku::  Hiutalepensaat Breynia  J.R.Forst. & G.Forst.
Tyyppilaji
 hiutalepensas Breynia disticha J.R.Forst. & G.Forst. 
Katso myös
   Hiutalepensaat Wikispeciesissä   Hiutalepensaat Commonsissa 
  Tieteelliset nimet: 
Infobox OKNimi-testi OK: 
Hiutalepensaat (Breynia) on kasvisuku, joka kuuluu heimoon Phyllanthaceae. Siihen sisältyy muun muassa huonekasvina kasvatettu hiutalepensas (Breynia disticha).
Lajeja

Breynia androgyna, syn. Sauropus androgynus
hiutalepensas (Breynia disticha)
Aiheesta muualla

Finto: Kassu – Kasvien suomenkieliset nimet: Breynia
Huominen Eurooppa (kappale)

Huominen Eurooppa on Tanjalotta Räikän vuonna 1989 euroviisujen karsinnoissa esittämä kappale. Kappaleen sävelsi ja sanoitti Gösta Sundqvist.
Kappale sai karsinnassa 39 pistettä tuomareilta ja jäi kahdeksanneksi. Anneli Saariston esittämä ”La dolce vita” voitti finaalin. Kappale julkaistiin ensimmäistä kertaa fyysisenä kopiona kokoelmalla Black Hole – Finnish Disco and Electronic Music from Private Pressings and Unreleased Yapes 1979–1991 lokakuussa 2016.
”Huominen Eurooppa” edustaa sanoitukseltaan kulutuskulttuurin kritiikkiä, joka oli Gösta Sundqvistin tuotannossa toistuva teema. Sundqvistin kannanotot yhteiskunnallisiin asioihin olivat selkeimpiä kappaleissa, joissa hän käsitteli kerskakulutusta.
Kokoonpano

Tanjalotta Räikkä – laulu ja taustalaulu
Gösta Sundqvist – syntetisaattori
Rife Paananen – akustinen kitara ja bassokitara
Niklas Nylund – rummut
Kokoonpano > Tuotanto

Kari Kalén – äänitys (SoundTrack-studioilla Helsingissä 1989)
Ilta-Saima Syrjä

Ilta-Saima Syrjä (o.s. Kinnunen; 9. heinäkuuta 1924 Kuusjärvi – 18. tammikuuta 2010 Kuopio) oli suomalainen kirjailija, joka käytti myös nimimerkkiä Femina.
Syrjän vanhemmat olivat konemestari Andreas Johan Kinnunen ja emäntä Hilma Kurki. Hän työskenteli kanslistina ja opettajana. Syrjä kävi Paukkulan kirjoittajaopiston 1973–1976.
Ilta-Saima Syrjä oli naimisissa 1948–1982 työnjohtaja Otto Einar Kalisen kanssa ja 1984–2002 kenraalimajuri Pentti Syrjän kanssa.
Teoksia

Tarina Lätsästä ja Sabrinasta : käsikirjoitus.
Ylitse metsän reunan : runoja. Itäkirja, Mikkeli 1973
Ei ole helppoa olla nainen. (Kyllä on vaikeata tämä naisena oleminen) : näytelmä. 1974
Toinen sinfonia : näytelmä. 1974
Siivotkaa jälkenne : lastennäytelmä. Kuopion kaupunginteatteri 1975
Viuluniekka ja ritari : runoja. Tekijä, Kuopio 1975
Katinmintun kaupunki : lastennäytelmä. Hyvinkää 1976
Paljon pitäisi olla toisin : nuortennäytelmä. Muuruvesi 1976
Peltilehmiä ja pensashevosia : lastennäytelmä. 1976
Sadun maa on kaikkialla : näytelmä. 1977
Uskot sä muuten ufoihin? : lastennäytelmä. 1977
Vain varjossa on kylmä vielä : runoja. Tekijä, Kuopio 1977
Et läksisi isä : pienoisnäytelmä talvisodan ajoilta. Kuopion ylioppilasteatteri 1978
Iso-Hiisi : nukketeatterinäytelmä. Kuopion kaupunginteatteri 1978
Kulta Karjalasta : näytelmä. Heinävesi 1980
Heräjä armas synnyinmaa - Jo virkoo sinivetten yö : näytelmä. 1983
Opettajan erotus : pienoisnäytelmä Palokin koulun vaiheista. 1983
Sävelten mies : näytelmä säveltäjä Otto Kotilaisesta. 1984
Jussi Purasen hääpäivä : komedia. 1986 (dramatisointi Maiju Lassilan näytelmästä Purasen häät, 1897)
Kustin konstit : komedia. Heinävesi 1986
Laulujen mies : kuunnelma. Yleisradio 1986
Oikee immeinen : sketsisikermä. Heinävesi 1987
Rautatie tulloo : pienoisnäytelmä. Yleisradio TV1 1987
Maa isien : historiallinen näytelmä vuosista 1938-45. Savonlinnan kaupunginteatteri 1990
Tupsukorvan päivä : lastennäytelmä. 1992
Lämmin henkäys talvisäässä : säveltäjä Otto Kotilainen 1868-1936. Kuopion isänmaallisen seuran toimituksia. B 5. Kuopio 1995
Tuohusten keltaiset liekit : runoja. Ortokirja, Joensuu 1995
On jatkuttava elämän : näytelmä. 1997
Muistojen sinistä unta : runoja. Ortokirja, Joensuu 2003
Lähemmäksi aurinkoa : runoja. Ortokirja, Joensuu 2005
On kilpailtava kanssa lintujen : lastennäytelmä. 2005
Rouva Rännäli ja elämän moninaisuus : pakinoita. Kustannusvaltonen, Kuopio 2005
Opettajan erotus v.1917 : näytelmä. 2006
Vuorten kaltaisia me olemme : runoja sekä kirjeitä ; toimittanut Petri Piiroinen. Ortokirja, Joensuu 2006
Autoa ostamassa Iso-hiisi : lastennäytelmä. 2007
Se lentää vieläkin. Ilta-Saima Syrjä, Kuopio 2007
Palkinnot

Heinäveden kunnan kulttuuripalkinto 1991
IP-osoitteen väärentäminen

Havainnekuva esimerkkitapauksesta.
IP-osoitteen väärentäminen (engl. IP address spoofing) tarkoittaa lähdeosoitteen valehtelemista toiselle laitteelle. Tämä on verrattavissa puhelinnumeron toiseksi väittämiseen soitettaessa toiseen puhelimeen.
Soveltuvuus

Tällainen on lähiverkoissa verrattain helppoa. Yksinkertaisimmat verkkolaitteet, kuten porttitoistimet ja kytkimet, tuntevat ainoastaan MAC-osoitteet ja tarvittavat tiedot tällä tasolla pakettien liikuttamiseen. Tällainen peukaloitu paketti pysähtyy kuitenkin helposti lähimpään reitittimeen. Todellinen kommunikointi kohteen kanssa lähdetietoja valehtelemalla onnistuu äärimmäisen harvoin. Jo pelkkä staattinen reititystaulu tai DNS-palvelin voi estää tämän.
Aiheesta muualla

Nemesis on vapaan lähdekoodin sovellus, jolla voi lähettää räätälöityjä paketteja.
Imari

| Imari (伊万里市) |
| --- | --- |
 Näkymä Imariin
 lippu:  Symboli
 Imarin sijainti Sagan prefektuurissa
 Imari
 Koordinaatit: 33°15′53″N, 129°52′51″E 
Valtio:  Japani
Alue:  Kyūshū
Prefektuuri:  Sagan prefektuuri
Pinta-ala:  
 – Kokonaispinta-ala:  255,25 km²
Väkiluku (08/2019):  54 710
 – Väestötiheys:  214,3 as./km²
Symbolit:  
 – Puu:  Japaninpodokarpus
 – Kukka:  Atsalea
 
 https://www.city.imari.saga.jp/ 
Infobox OKVirheellinen NIMI-arvo: 
Imari (jap. 伊万里市, Imari-shi) on Japanin kaupunki Kyūshūn saarella Sagan prefektuurissa. Se sijaitsee prefektuurin länsiosassa Tyynenmeren Imarinlahden rannalla. Lännessä se rajautuu Nagasakin prefektuuriin. Imarissa on 54 710 asukasta (elokuussa 2019) ja sen pinta-ala on 255,25 neliökilometriä.
Imarinlahti tarjoaa kaupungille hyvän luonnonsataman. Edo-kaudella se kukoisti Imari-keramiikan vientisatamana ja myöhemmin Meiji-kaudelta aina 1960-luvulle saakka hiilikaivoskaupunkina. Myöhemmin Imarinlahden rannalle on kehittynyt muun muassa laivanrakennus-, elektroniikka- ja puuteollisuutta. Kaupunkioikeudet Imari sai vuonna 1954, kun silloiseen Imarin maaseutukaupunkiin liitettiin kahdeksan ympäristön kuntaa. Perinteisistä käsityötuotteista erityisen tunnettua Japanissa on Nabeshima-keramiikka. Imari tunnetaan myös kamabokostaan.
Imaria palvelevat JR Kyūshūn Chikuhi-linja ja Matsuura-rautatien Nishi-Kyūshū-linja, jotka kohtaavat Imarin rautatieasemalla.
Aiheesta muualla

Kuvia tai muita tiedostoja aiheesta Imari Wikimedia Commonsissa
Kaupungin internetsivut (japaniksi)
Hydra (kaupunki)

| Hydra Ύδρα |
| --- | --- |
 Hydran kaupunki.
 Hydra
 Koordinaatit: 37°20′52″N, 23°27′53″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Hydra
Hallinto:  
 – Asutustyyppi:  kaupunki
 – Kallikrates-koodi:  5202000001
Väkiluku (2011):  1 900
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Hydra (kreik. Ύδρα, Ýdra) on Kreikan kaupunki, joka sijaitsee Hydran saarella. Se kuuluu hallinnollisesti Hydran kuntaan, Saarten alueyksikköön ja Attikan alueeseen. Kaupungin väkiluku on 1 900 (vuonna 2011). Hydra on Hydran saaren pääkaupunki ja Hydran kunnan kuntakeskus.
Hydran kaupunki sijaitsee saaren pohjoisrannikolla sen keskiosissa. Se on saaren pääsatama ja rakennettu luonnonsatamalahden ympärille. Kaupungin rakennuskanta on perinteistä ja suojeltua. Siellä on paljon 1800-luvulla rakennettuja varakkaiden laivanvarustajien ja kauppiaiden huviloita. Kaupungin nähtävyyksiin kuuluu muun muassa vuonna 1643 rakennettu Neitsyt Marian kuolonuneen nukkumisen (Koímisis tis Theotókou) kirkko, joka on saaren vanhin rakennus.
Hydran kaupunkia.
Sonic Syndicate

| Sonic Syndicate |
| --- | --- |

Tiedot
Toiminnassa:  2000–
Tyylilaji:  melodinen death metal, metalcore
Kotipaikka:  Falkenberg, Ruotsi
Laulukieli:  Englanti
Jäsenet:  Roger Sjunnesson , kitara   Robin Sjunnesson, kitara   Karin Axelsson, basso, laulu    John Bengtsson, rummut   Nathan J Biggs, laulu  
Entiset jäsenet:  Richard Sjunnesson, murinalaulu   Roland Johansson, laulu, screamo   Andreas Mårtensson, kosketinsoittimet   Kristoffer Backlund, rummut, taustalaulu   Magnus Svensson, basso  
Levy-yhtiö:  Pivotal Rockording 2002-2005   Nuclear Blast, 2005-  
Aiheesta muualla
Kotisivut
Infobox OKNimi-testi OK: 
Sonic Syndicate on Falkenbergistä tuleva ruotsalainen modernia metallia ja metalcorea soittava yhtye. Bändi perustuu kahden veljen Rogerin ja Richardin sekä heidän serkkunsa Robinin ympärille. Ennen levytyssopimusta bändi toimi nimellä Fallen Angels. Bändin vaikuttajina ovat olleet ruotsalaiset In Flames ja Soilwork. Sonic Syndicate voitti vuonna 2005 Nuclear Blastin järjestämän bändikilpailun, jonka palkintona oli levytyssopimus kyseiseen levy-yhtiöön.
Historia > Eden Fire

Ennen Sonic Syndicatea veljekset, Richard ja Roger, ja heidän serkkunsa Robin Sjunnesson soittivat heavy metal -yhtye Tunes of Silencessa, joka perustettiin 2000. Vuonna 2002 veljekset lopulta päättivät erota bändistä keskittyäkseen muihin erilaisiin musiikin puoliin. Tämä johti Fallen Angelsin perustamiseen yhdessä Andreas Mårtenssonin, Magnus Svenssonin ja Kristoffer Backlundin kanssa vuonna 2002. He nauhoittivat kolme demoalbumia, Fall From Heaven, Black Lotus, ja Extinction ennen kuin tekivät sopimuksen Pivotal Rockordingsin kanssa 2005. Basisti Karin Axelsson korvasi Svenssonin 2004 ennen kuin bändi muutti nimensä Sonic Syndicateksi ja julkaisi debyyttialbuminsa, Eden Firen.
Bändi oli kiertueilla laajasti läpi Ruotsin tukeakseen Eden Fireä. Vuoden 2006 alussa, kiertueen aikana, rumpali Kristoffer Bäcklund jätti bändin, hänet korvattiin John Bengtssonilla. 2006 myös bändin kosketinsoittaja lopetti, ja toinen laulaja liittyi bändiin, Roland Johansson. Bändi suoritti kiertueen loppuun ja alkoi tehdä uutta materiaalia maaliskuussa.
Historia > Only Inhuman

Kesällä 2006, bändi otti osaa Nuclear Blastin pitämään kisaan. He lähettivät kisaan Sonic Syndicate -nimisen demon, joka sisälsi alkutuotannon versioita kappaleista "Psychic Suicide", "None" (nykyään "Blue Eyed Fiend") ja "Callous". Yli 1500:sta osanottajasta Sonic Syndicate sijoittui kolmen parhaan joukkoon ja heille tarjottiin levytyssopimusta. Marraskuussa 2006 he astuivat sisään Black Lounge Studiohon ja äänittivät seuraavan albuminsa. Uusi albumi oli nimeltään Only Inhuman ja se julkaistiin toukokuussa 2007. Singlestä, Denied, tehtiin musiikkivideo.
Historia > Love and Other Disasters

Vuonna 2008 bändi alkoi äänittää kolmatta albumiansa Black Lounge Studiossa. Toukokuussa 2008, Sonic Syndicate palasi Pohjois-Amerikkaan lämmittelijänä Nightwishille. Love and Other Disasters julkaistiin syyskuussa 2008. Ensimmäinen singlestä, "Jack of Diamondsista", tehtiin musiikkivideo. Pian ensimmäisen singlen jälkeen tuli seuraava, "My Escape", josta tehtiin musiikkivideo kuin myös seuraavista singleistä "Power Shift" ja "Contradiction".
30. maaliskuuta Roland Johanssonin eroaminen vahvistettiin henkilökohtaisista syistä. Haku korvaajalle käynnistyi heti Rolandin pysyessä bändissä elokuuhun asti. Roland kertoi haastattelussa syyksi eroamisellensa ahdistuneisuuden, jota hän tunsi bändin kiertue-elämästä ja vähäisestä ajasta rakkaittensa kanssa. Hän kertoi myös, että hän ja In Flamesin Jesper Strömblad työstävät parhaillaan nimeämätöntä projektia. Ja alkavat äänittää albumia vuoden 2010 alussa. Hän kertoi myös soittavansa taas vanhassa bändissään, Dodgessa.
Historia > Burn This City

Sonic Syndicate ilmoitti elokuussa 2009, että brittiläinen laulaja Nathan James Biggs korvaa Roland Johanssonin. Bändi julkaisin syyskuussa 2009 EP:n nimeltä Rebellion, joka sisälti kaksi uutta kappaletta, joissa Nathan lauloi. He kertoivat myös, että seuraava studioalbumi julkaistaan maaliskuussa 2010. 25. syyskuuta Sonic Syndicate julkaisi singlen nimeltä  "Burn This City" ja aloitti musiikkivideon kuvaamisen kappaleelle syyskuussa.
Historia > We Rule the Night

26. päivä lokakuuta 2010 bändin jäsenet ilmoittivat, että bändin murinalaulaja, Richard Sjunnesson eroaa bändistä. Muodollisesti asia on kirjoitettu bändin sivuille näin: 
"Today we're sorry to announce that Richard Sjunnesson will not be traveling with Sonic Syndicate on their upcoming tour and the band have issued this statement:
"Hello to all our fans! We can't wait to see you all on the We Rule the World tour! However we're sorry to announce that Richard will not be completing the remaining dates with us. He is taking a break for family and personal reasons.
Have no fear! We are still coming to rule the night and burn your city! In fact we are already working on the future and booking more shows! Standing in on harsh vocals will be our long time friend Christoffer Andersson, he's well rehearsed, more than qualified and ready to kick ass with us every night!"
- Nathan, Roger, Robin, Karin and John"
Todellisuudessa Richard olisi halunnut jatkaa raskaamman musiikin tekemistä, jossa tämän veli, Roger oli samassa veneessä. Mutta ainoastaan Richard erosi bändistä.
Vuoden 2010 albumin "We Rule The Night" miksausvaiheessa bändin jäsenet eivät olleet paikalla, ja levy-yhtiö vaimensi huomattavasti Richardin lauluääntä, ja poisti useista kohdista tämän. Jatkuvan kuoppaamisen jälkeen Richard erosi bändistä ja perusti veljensä, Rogerin, ja entisen Sonic Syndicaten jäsenen, Roland Johanssonin, kanssa The Unguidedin .
Diskografia

| 0 | 1 | 2 |
| --- | --- | --- |
|  Albumit Eden Fire (2005)  Only Inhuman (2007) Only Inhuman – Tour edition, CD+DVD (2007)  Only Inhuman – Japan edition (2007)  Love and Other Disasters (2008) Love and Other Disasters – Digipak, CD+DVD (2008)  Love and Other Disasters – Japan edition  Love and Other Disasters: The Rebellion Pack (2009)  We Rule the Night (2010)  Sonic Syndicate (2014)  Confessions (2016) Demoalbumit Black Lotus (2003)  Fall from Heaven (2003)  Extinction (2004)  Sonic Syndicate (2006)  |  Musiikkivideot Soulstone Splinter  Denied  Enclave  Jack Of Diamonds  My Escape  Power Shift  Contradiction  Burn This City  Revolution, Baby  My Own Life  Turn It Up  |  Singlet Jailbreak  Denied  Enclave  Jack Of Diamonds  My Escape  Power Shift  Contradiction  Burn This City  Rebellion In Nightmare Land  Revolution, Baby  My Own Life  Heart of Eve (ei albumi single)  Turn It Up  |
Muuta

"Freeman" on julkaisematon kappale Sonic Syndicatelta, joka on albumin "Love and Other Disaster" niin sanottu 14. biisi.
Kappaletta ei ole julkaistu, koska ideana oli, että fanit saavat vielä kuulla "yllätyksenä" viimeisen kappaleen Roland Johanssonin kanssa, sitten kun tämä kappale julkaistaisiin heidän tulevalla levyllään. Kappale on jo levinnyt Internetiin, esimerkiksi YouTube-videopalveluun.
Aiheesta muualla

Sonic Syndicaten viralliset kotisivut (englanniksi)
Sonic Syndicate Myspacessa (englanniksi)
Sonic Syndicate Last.fm:ssä (englanniksi)
Il signor Bruschino

Il signor Bruschino (Herra Bruschino) on Gioacchino Rossinin säveltämä koominen ooppera, yksinäytöksinen farsa giocosa (leikillinen farssi). Libreton teokseen laati Giuseppe Maria Foppa Maurice Ourryn ja Alisan de Chazet'n ranskalaisen näytelmän Le fils par hasard (1808) pohjalta. Ooppera sai negatiivisen vastaanoton aikanaan sen kantaesityksessä, joka pidettiin Venetsian Teatro San Moisèssa 27. tammikuuta 1813. Useiden vitsien sisällyttäminen oopperaan ei miellyttänyt yleisöä vaan sai monet uskomaan, että heitä pilkattiin säveltäjän Teatro San Moisèn hallintoa vastaan kohdistaman protestin yhteydessä. Il signor Bruschino oli viimeinen Rossinin kyseistä teatteria varten säveltämä ooppera.
Kymmenen päivää Il signor Bruschinon kantaesityksen jälkeen toinen venetsialainen yleisö Teatro la Fenicessä otti positiivisesti vastaan Rossinin Tancredi-oopperan. Jacques Offenbachin sovittamana myös Il signor Bruschino saavutti suosiota Ranskassa vuonna 1857 ja sen jälkeen. Teoksen käsikirjoitusta säilytetään Ranskan kansalliskirjastossa Pariisissa.
Il signor Bruschinon alkusoitto on tullut monelle tutuksi konserttikappaleena.
Aiheesta muualla

IMSLP: nuotteja
Huone 105

| ”Huone 105” Nisa Soraya |
| --- | --- | --- |

Singlen tiedot
 Albumilta: Nisa
 B-puoli: ”Ota vaan”
 Julkaistu: 1982
 Formaatti: 7” vinyyli
 Tekijä(t): Veikko Samuli Raul Reiman
 Tyylilaji: disko
 Kesto: 03.46
 Levy-yhtiö: Finnlevy
Huone 105 on suomalainen single-julkaisu vuodelta 1982. Se edustaa diskorytmistä iskelmää. Teoksen on säveltänyt Veikko Samuli ja sanoittanut Raul Reiman ja sen tulkitsee Nisa Soraya. Kappale julkaistiin myös albumilla Nisa (1982). "Huone 105" on eräs lajinsa suomalaisista klassikoista, josta on tehty useita versioita vuosikymmenien varrella. Tunnettuja ovat esimerkiksi Einin ja Kikan tulkinnat. Disko-genrestä poikkeaa Jean S.:n versio.
"Huone 105" -singlen b-puoli "Ota vaan" on Esa Niemisen käsialaa. Myös "Ota vaan" julkaistiin Nisa-albumilla. Kappaleesta julkaistiin Paula Koivuniemen tulkinta vuonna 1995.
Rakenne ja sanoitus

"Huone 105:n" rakenne noudattaa tyypillistä pop-musiikin kaavaa, tosin ilman C-osaa. Intro on noin 18-sekuntinen. Säkeistö etenee sillan kautta kertosäkeeseen, sen jälkeen säkeistö uudelleen sillan kautta kertosäkeeseen ja edelleen kohti loppuhäivytystä. Rakenne on siten ABABBB: kertosäettä toistetaan kappaleen puolivälistä aina loppuun asti.
Laulun todellisuus tapahtuu hotellin meluisassa diskosalissa. Kertoja tapaa siellä henkilön, johon hän ihastuu oitis. Laulun ytimenä on kertojan toive päästä pois diskosta ihastus mukanaan hotellihuoneeseensa, jonka numero on 105. Ihastus on molemminpuolista, koska kertoja laulaa "syvä intohimo meidät jo veikin". Kertosäe alkaa: "Huone sataviis, saavu sinne please", jonka jälkeen taustalaulajat: "paa-paa-pii-a-pap-paa-paa-paa-pii-a-pap-pa". Kertosäe jatkuu: "Huone sataviis, saavu sinne siis", ja taustalaulajat säestävät. Kertosäkeessä on tarinaa eteenpäin vievä jatko-osa: "On ovi auki nyt sulle ---", josta siirrytään säkeistöön. Kertosäkeeseen nostavassa osassa ilmenee, että kertoja on ihastuksensa kanssa edelleen diskossa: he ovat tanssineet "viimeiseen biisiin" asti. Kertoja selventää, että hänelle ja hänen ihastukselleen jää diskosalin sulkeuduttua vain huone 105, joten ihastus ei ilmeisesti ole varannut huonetta samasta hotellista. Tapahtumat huoneessa 105 ovat lopulta kertojan ennakko-odotuksia, lisäksi hän korostaa "jos annan avaimeni sulle".
"Huone 105:stä" on tehty myös humoristissävyinen versio. Se on miksattu Dannyn klassikkoiskelmään "Kesäkatu". Teos päättyy miehen pyyntöön "avaa ovi", ja ääneen, joka ilmentää oven avausta. Mutta tapahtumat huoneessa 105 jäävät myös tämän version ulkopuolelle. Version nimi on "Kesäkatu / Huone 105", ja sen esittävät Nisa Soraya ja Danny.
Aiheesta muualla

Huone 105 chords by Nisa Soraya
Helsingin Sanomat: Nisa Soraya muutti Suomeen rauhoittuakseen mutta päätyi laulamaan hitin Huone 105 (3.11.2018)
Infiniti Q50

| Infiniti Q50 |
| --- | --- |

Valmistustiedot
Valmistaja:  Infiniti
Valmistusvuodet:  2013–
Muut nimet:  Nissan Skyline
Korimalli:  4-ovinen sedan
Luokka:  D-segmentti
Muotoilija:  Joel Baek
Tekniset tiedot
Vaihteisto:  6-vaihteinen manuaali 7-vaihteinen automaatti
Mitat
Pituus:  4 783 mm
Leveys:  1 824 mm
Korkeus:  1 443 mm
Infiniti Q50 on Infinitin vuodesta 2013 lähtien valmistama ylemmän keskiluokan automalli. Se esiteltiin vuoden 2013 Detroitin autonäyttelyssä. Q50:n myynti alkoi Yhdysvalloissa samana vuonna. Japanissa mallia myydään Nissan Skyline -nimisenä.
Vuoden 2013 Euro NCAP -kolaritestistä Q50 sai tulokseksi täydet viisi tähteä.
Aiheesta muualla

Kuvia tai muita tiedostoja aiheesta Infiniti Q50 Wikimedia Commonsissa
Ines Vercesi

| Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Maa:   Italia> Naisten voimistelu. |
| --- | --- | --- | --- |
|  Hopeaa | Amsterdam 1928 | joukkuekilpailu |  |
Ines Vercesi (5. tammikuuta 1916 Pavia – 1997) oli italialainen voimistelija. Hän kilpaili vuoden 1928 kesäolympialaisissa Amsterdamissa ja kuului siellä hopeaa saaneeseen joukkueeseen.
Infiniti EX

| Infiniti EX35 |
| --- | --- |

Valmistustiedot
Valmistusmaa:   Japani
Valmistaja:  Infiniti
Valmistusvuodet:  2007–2013
Korimalli:  5-ovinen crossover
Luokka:  J-segmentti
Muotoilija:  Tadayoshi Iida (2005)
Edeltäjä:  Nissan Stagea
Seuraaja:  Infiniti QX50
Teknisesti samankaltaisia:  Infiniti FX Infiniti G37 Infiniti M Nissan 370Z
Tekniset tiedot
Iskutilavuus:  3 498 cm³
Teho:  290 hv
Polttoaine:  bensiini
Vetotapa:  takaveto neliveto
Vaihteisto:  7-vaihteinen automaatti
Mitat
Pituus:  4 630 mm
Leveys:  1 803 mm
Korkeus:  1 572 mm
Infinti EX takaa
Infiniti EX on kompakti crossover, jota Nissan valmisti Infiniti-brändin alla 2007-2013 Tochigissa, Japanissa.
Automalli sijoittui Infinitin mallistossa JX35-katumaasturin alapuolelle. Se käyttää samaa FM-pohjalevyä kuin G35, M-sarja, QX70 ja Nissan 350Z. Infiniti suunnitteli automallin kilpailemaan muun muassa BMW X3:n, Acura RDX:n ja Land Rover LR2:n kanssa.
Auton tuotantomalli esiteltiin 16. elokuuta 2007 Pebble Beach Concours d’Elegancessa. EX:ssä on sama 3,5-litrainen, 290-hevosvoimainen V6 kuin Nissan 350Z:ssä.
Auton nimeksi vaihdettiin vuonna 2013 Infiniti QX50.
Aiheesta muualla

Kuvia tai muita tiedostoja aiheesta Infiniti EX Wikimedia Commonsissa